دير سان سالڤادور دي لييري

دير سان سالڤادور دي لييري (ب لباسكية: Leireko San Salbatore monasterioa صبليونية: Monasterio de San Salvador de Leyre) هو دير رومانسكي كاين على علو 771 ميترو، قريب من ضاية ييسا ف ناڤارا (صبانيا). تاريخ تأسس دير ف لبدية د لقرن حضاش، كانت هي لبلاصة د دفين د لملوك د ناڤارا و تكرسات لكنيسة ف عام 1057. ف داك لوقت كانو كيتختارو لأساقفة د پامپلونا من بين روايس ديال دير د لييري. ف لقرن طناش، مورما توحدات لمملكة د ناڤارا مع مملكة أراڭون، تهجر دير لييري؛ حيت لملوك فضلو بلاصتو دير سان خوان دي لا پينيا. تضررات لمالية د دير و سمعة ديالو بسباب مشاكيل طويلة بين رهبان و لأسقف د پامپلونا. تهجر دير ف لقرن تسعطاش، و موراها من 1954 عاودو عمروه رهبان لبينديكتين لي كانو ف دير سيلوس؛ عاودو صلحو لباطيمات و بداو كيديرو تراتيل لڭريڭورية. تحل ؤطيل ف لباطيمات ف لقرن سبعطاش. لبلاصة كاتكون لمجموعة من حنيات كاتمتل شكال ديالها ريوسا د لحيوانات و ماسكات، و كيهيمن برج على كلشي. دهليز كاين دهليز تحت من لكنيسة رومانية لفوقانية لي كاترجع ل لقرن حضاش، كاتبان قدم، فيها سواري قويين، وقبات كبار مزينين ب شكالات هنداسية، وعندها نفس لبلان د لكنيسة. تونيل سان ڤيريلا كيدي دهليز، على طريق واحد تونيل، ل تمتال سان ڤيريلا، لي هو رايس قديم ديال دير، و لي على حساب لأسطورة دوز تلتمية عام كيسمع ل صوت د لبلبل. لباب لغربي كيرجع ل لقرن طناش، وهو مزوق بزاف. كاتمل طبلة لمسيح ضاير بيه لقديس بولس و لقديس يوحنا على ليسر ديالو و لقديس بطرس و سيدة مريم لعدرة على يمين ديالو و جوج ديال تمتالات خرين مامعروفينش ب سباب مامحافضينش عليهم مزيان. اطبلة هي لخدمة ديال لمعلم إسطيبان. فوق من لقواس د لباب كيبان لقديس ميكائيل راكب على دراڭون، و لقديس نوليلو و لقديس ألوديا كيجريو فرحانين ل تعديب. لداخل د لكنيسة كيرجع تاريخ د لهيكل ل لقرن حضاش، ف لوقت لي كيرجع فيه تاريخ صحن د لكنيسة لي عندو ستيل رومانسكي ل قرون حضاش و طناش. ف وسط لمحراب كاين تمتال ديال سانطا ماريا دي لييري. على طول سور شمالي كيبان تمتال د لمسيح على صليب كيرجع ل لقرن ربعطاش، و ف واحد لبلاصة مسدودة ب شبيك كاين صندوق خشبي منحوت لي هو لبلاصة د دفين د لملوك لولين د ناڤارا. ف لجيهة لجانوبية، كاتدي واحد دخلة رومانسكية ل كنيسة صغيرة فيها حاجز خلفي كيرجع تاريخ ديالو ل لقرن سبعطاش وكيعاود لحياة د لقديس نوليلو و لقديس ألوديا. بلاصة د دفين ملوك ناڤارا تدفن في دّير بزاف د ناس من سّلالة لملكية د خيمينيز، لي أصلهم من لمنطاقة د لييري. تجمعو لعضوما لملكية ف صندوق ف 1613. تركبات ف 1915 بلاكة تدكارية فيها سميات ناس لي توفاو ف دير. ليستة د لقبورا لملكية: إنييڭو أريسطا، ماليك ناڤارا (824-851) ڭارسيا لول، ماليك ناڤارا (851-882) فورتون، ماليك ناڤارا (882-905) سانشي لول، ماليك ناڤارا (905-925) ڭارسيا تاني، ماليك ناڤارا (925-970) راميري، ماليك ڤيڭيرا (970-981) سانشي تاني، ماليك ناڤارا (970-994) ڭارسيا تالت، ماليك ناڤارا (994-1000) أندري فيبوس، أمير ڤيانا (1501-1503) تصاور مصادر